《送王廷表内补分得细字韵》
明代·夏良胜

东风吹柳黄金细，折枝词向行人媚。来时去时同此毡，乡学国学易其位。

杨君升蚤孚奇占，韩公谪后深膏味。长安燕落画梁泥，桥门士启先生秘。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。